דנה שם-אור

דנה שם-אור (נולדה ב-20 בדצמבר 1990) היא סופרת, מתרגמת, חוקרת ופוליגלוטית ישראלית.

==ביוגרפיה==
שם-אור נולדה בתל אביב שבה גם גדלה והתחנכה, תחילה בבית הספר לאמנויות ובהמשך בתיכון עירוני ד'. בצעירותה השתתפה שם-אור בתוכנית לגילוי כישרונות כתיבה בערוץ הילדים וכן השתתפה באחד מפרקי הסדרה "להוציא את הכלב" שיצרו שירלי מושיוף וניר ברגמן. את מרבית שירותה הצבאי (2011-2009) עשתה בגלי צה"ל, שם שירתה כעורכת באתר האינטרנט של התחנה.

לאחר שחרורה סיימה שם-אור בהצטיינות תואר ראשון בהיסטוריה באוניברסיטת תל אביב (2014), ובהמשך למדה באקול נורמל סופרייר (בצרפתית: École Normale Supérieure) בפריז, שם סיימה תואר שני בהצטיינות בפילוסופיה בת זמננו (2016). במסגרת נדודיה בעולם למדה שם-אור גם באוניברסיטה הבינלאומית של שנגחאי ובאוניברסיטת ז'נבה, שם החלה לימודי דוקטורט במחלקה לתאולוגיה, תוך התמקדות בחקר הפילוסופיה של הדת, נושא שעסקה בו גם בלימודי התואר השני. כיום היא דוקטורנטית בחוג להיסטוריה באוניברסיטת תל אביב.

במקביל ללימודיה האקדמיים פיתחה שם-אור את כישרונה לשפות וכיום היא שולטת בשבע שפות (חוץ מעברית): אנגלית, איטלקית, צרפתית, גרמנית, רוסית, סינית ויוונית מודרנית. כחלק מלימודי השפות שהתה שם-אור תקופות זמן ארוכות ברומא, פריז, ז'נבה, ברלין, היידלברג, סנט פטרבורג, שנגחאי ואתונה.

שם-אור מנצלת את הידע שרכשה בשפות ועוסקת בתרגום יצירות ספרותיות וספרי עיון. עד כה התפרסמו תרגומיה מסינית, צרפתית ואיטלקית.

בשנים 2021–2022 הייתה שם-אור עוזרת מחקר בתוכנית ישראל־סין במכון למחקרי ביטחון לאומי.

==משפחתה==
שם-אור היא בתם של האדריכל יובל שם-אור והסופרת והמשוררת ענת לויט. אחותה היא השחקנית תמר שם-אור וסבתה היא הסופרת והעיתונאית אורה שם-אור. היא אחיינית של הפזמונאית והסופרת מירית שם-אור ושל העיתונאי, המחזאי והסופר יונתן שם-אור. כמו כן היא בת דודה של הפזמונאית והזמרת שרונה פיק, של הזמרת דניאלה פיק ושל הכתב והמגיש בר שם-אור.

==כתיבה==
===ספרים===
ספרה הראשון של שם-אור, איפה שאני, יצא לאור בשנת 2021 בהוצאת פרדס. הספר עוסק בזרות ובתלישות של צעירה ישראלית הנשואה לצרפתי ומתגוררת בפריז, אך מבטא את הקושי של מהגרים באשר הם להשתלב במקומם החדש. מהדורה אנגלית של הספר, בתרגומה של ירדן גרינספן, יצאה לאור בארצות הברית בשנת 2023 בהוצאת New Vessel Press.

===מאמרים===
* "ניהול מוצנע", התפרסם בהזמן הזה, אפריל 2022.
* "זהירות: סין מגייסת כישרונות גם בישראל" (במשותף עם אסף אוריון), התפרסם ב-10 בינואר 2022 בעיתון הארץ.

==תרגום==
בין תרגומיה של שם-אור יצוינו:
* ורד אדום ורד לבן | נעורים (שני סיפורים), איילינג ג'אנג, הוצאת לוקוס, 2023 (תרגום מסינית).
* עזוב אותי, מרסל סובאז׳ו, הוצאת תשע נשמות, 2023 (תרגום מצרפתית).
* "הבה נשתה" ו"אני שותה לבד לאור הירח" שניים משיריו של המשורר הסיני לי באי, התפרסמו בגיליון הו! 23 (קיץ 2022), גיליון המוקדש לטקסטים ממסורות הצחוק והאימה (תרגום מסינית).
* קסם ואושר (מסה), ג'ורג'יו אגמבן, הוצאת תשע נשמות, 2022 (תרגום מאיטלקית).
* עמוס גיתאי – אמנות הארכיון, ז'אן-מישל פרודון, הוצאת בבל (עיון), 2022 (תרגום מצרפתית).

==פרסים והוקרה==
*פרס שאטובריאן למצוינות במדעי הרוח והחברה מטעם שגרירות צרפת בישראל (2015/16).

==קישורים חיצוניים==

===ראיונות===
* 
* [https://www.facebook.com/photo/?fbid=10159568182529666&set=a.10151153351174666 שם-אור במדור השאלון הקטן] של קרן דותן, ישראל היום, 4 בפברואר 2022.
* שם-אור משוחחת עם יובל וינרב [https://live.relevant.co.il/#/home/mediadetail?mediaId=316f6fb7-9e3f-4cba-9655-8b032407a287&mediaType=Title על התפתחות השירה והספרות הסינית, על הקשר בין שירה, קליגרפיה וציור, על סיפורי הקוסמולוגיה והמיתולוגיה הסיניים ועוד], בהסכת "להבין את סין" בערוץ רלוונט, פברואר 2024. 
* 

===על הספר "איפה שאני" (המהדורה העברית)===
* 
* 
* [https://megafon-news.co.il/asys/archives/354452?fbclid=IwAR1gzSXjgMIwyV2mDzdHlfhAzvgxz0_wPlP8ft06DzV3pO8hOBQQpzrQw5E#ld44zgp6oxxzdwsqh8 את נמצאת כאן: על הספר 'איפה שאני' של דנה שם-אור], אודי נוימן, אתר מגפון, 20 בינואר 2023.
* [https://blogs.bananot.co.il/171/?p=1990 ביקורת ועוד איך תהיה...], רן יגיל, בלוג בננות, 11 באוקטובר 2021.

===על הספר "איפה שאני" (המהדורה האנגלית)===
<div class="mw-content-ltr">
* Ranen Oner Sherman, [https://www.jewishbookcouncil.org/book/where-i-am Where I Am] on Jewish Book Council website, June 26, 2023.
* Laurel Taylor, [https://www.asymptotejournal.com/blog/2023/06/29/announcing-our-june-book-club-selection-where-i-am-by-dana-shem-ur/ Announcing Our June Book Club Selection: Where I Am by Dana Shem-ur], Asymptote, June 28, 2023.
* Annabella Farmer, [https://www.sfreporter.com/arts/2023/06/28/the-bookshelf/?fbclid=IwAR17UOGrDB2PEQ3SX7rsDEzTIQ7TMJSwBfSHqLPitcZkn8xyqjzH-qw4nYA The Bookshelf (about Dana Shem-ur’s book], Santa Fe Reporter, June 28, 2023.
* Sandee Brawarsky, [https://www.hadassahmagazine.org/2023/10/26/israeli-female-writers-are-having-a-moment/?fbclid=IwAR2HoGvg-CsiZbvaI0rwsfoYG-hRx-xSNWAl7QTDyV8B0nlv8przPFK8CMY Israeli Female Writers Are Having a Moment], Hadassa Magazine, November 2023.
</div>

==הערות שוליים==

קטגוריה:סופרות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:מתרגמות ישראליות
קטגוריה:מתרגמים ישראלים
קטגוריה:בוגרי אקול נורמל סופרייר
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות בית הספר לאמנויות תל אביב
קטגוריה:בוגרי בית הספר לאמנויות תל אביב
קטגוריה:בוגרות תיכון עירוני ד' (תל אביב)
קטגוריה:בוגרי תיכון עירוני ד' (תל אביב)
קטגוריה:חיילי גלי צה"ל
קטגוריה:משפחת שם אור
קטגוריה:תל אביב-יפו: אישים
קטגוריה:ישראליות שנולדו ב-1990
קטגוריה:ישראלים שנולדו ב-1990